大蠔沙

大蠔沙係位於中國廣東廣州珠江航道東邊嘅島，喺黃埔區廣州經濟技術開發區西區西邊隔籬、南海神廟西南邊對面。個島上空有黃埔大橋經過。島個樣好似生蠔於是得名。

大蠔沙係廣州經濟比較落後嘅地區，重落後過大吉沙。島入面重幾原始，現時係無人島，所以雖然有黃埔大橋經過，但凈過佢頭殼頂，冇匝道落去。附近得一個碼頭仔，往返一次要40文人民幣，晚黑唔開船。交通可以用「自古華山一條路」形容。

個島喺2011年入選咗廣州市第一批開發無人島名錄，但2015年12月4號，廣州市規委會以冇人反對嘅身份通過咗決議，話呢個島唔畀搞房地產開發，不過準備要開做濕地公園。

類:廣州地理
類:黃埔區